Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: 2. melléklet a 43/2011. (III. 23.) Korm. rendelethez
Paragraph Index: 346

b) megfelelõ higiénés körülményeket biztosító eszközök rendelkezésre álljanak. 6.6. A mintavételi helyiségben csak arra felhatalmazott személyek tartózkodhatnak, a vizeletminta szolgáltatásánál csak azonos nemû doppingellenõr lehet jelen. Szükség esetén tolmács segítsége igénybe vehetõ. 6.7. A mintavételi helyiségben egy idõben csak egy versenyzõ vizsgálata történhet. 7. A mintavételi eljárás 7.1. Doppingellenõrzés céljából vizelet-mintavételre, vérminta vételére és alkoholteszt elvégzésére kerülhet sor. A mintavétel fajtáját a mintát megrendelõ szervezet dönti el. 7.2. A HUNADO a vonatkozó nemzetközi követelményben foglaltak alapján kidolgoz egy felelõsségi rendszert a minták és a mintavételi dokumentáció felügyeleti láncának nyilvántartására, amelynek alkalmasnak kell lennie arra, hogy a minták és a mintavételi dokumentumok kívánt rendeltetési helyre érkezését igazolja. 7.3. A mintavételi felszerelésnek eleget kell tennie az egyedi azonosítás, a biztonságos tárolás és a sérthetetlenség követelményeinek, valamint a vonatkozó nemzetközi követelményben meghatározott további feltételeknek. 7.4. Az eljárás lényegét és folyamatát a mintavétel elõtt a versenyzõvel ismertetni kell. Különösen indokolt esetben, a doppingellenõr engedélyével, az általa megjelölt idõpontig a versenyzõ a számára kijelölt kísérõvel elhagyhatja a mintavételi helyiséget. 7.5. A vizelet-mintavétel lezárható, ellenõrzött mintavételi edénybe történik, az adminisztratív helyiségben tartózkodó választott kísérõ jelenlétében. A mintavétel során csak a doppingellenõr és kiskorú versenyzõ esetén a törvényes képviselõje, fogyatékos versenyzõ esetén választott kísérõje lehet jelen az 1.1. pontban foglaltaknak megfelelõen. A mintavétel folyamatát csak a doppingellenõr tekintheti meg a versenyzõ testének érintése nélkül. Fogyatékos versenyzõ esetén, amennyiben a minta szolgáltatására önállóan nem képes, a doppingellenõr vagy a választott kísérõ a fogyatékos versenyzõ kérésére a versenyzõ testét, illetve a mintavételi edényt megérintheti a mintaszolgáltatás érdekében. 7.6. A doppingellenõrnek biztosítania kell, hogy a versenyzõ megfelelõ számú mintavételi edénybõl választhasson. 7.7. A doppingellenõrzés eredményének befolyásolása, illetve a mintavétel manipulációja elkerülése érdekében a felesleges ruhadarabokat a versenyzõnek le kell vennie. Mindig egy azonos nemû doppingellenõr jelenlétét kell biztosítani a mintaszolgáltatás során. 7.8. A versenyzõ az általa kiválasztott, elõre megszámozott mintaszállító edénypárba tölti ki a vizeletmintát, majd lezárja azokat. Az egyedi kódot a doppingellenõrzési ûrlapon fel kell tüntetni, amit a versenyzõ, a versenyzõ által választott kísérõ személy, és a doppingellenõr ellenõriz. 7.9. A doppingellenõr új minta szolgáltatását írhatja elõ, amennyiben a minta nem felel meg a vonatkozó nemzetközi követelményben meghatározott elõírásoknak, illetve a minta eredetiségével kapcsolatban kétségek merülnek fel. Az ismételt mintaszolgáltatás megtagadása az elsõ mintaszolgáltatás megtagadásának következményeivel jár. Ismételt mintaszolgáltatás esetén mindkét mintát a laboratóriumba kell szállíttatni. 7.10. A versenyzõnek nyilatkoznia kell azokról a gyógyszerekrõl vagy egyéb készítményekrõl, amelyeket a vizsgálatot megelõzõ 10 napon belül szedett. Az adatokat bizalmasan kell kezelni, de azokat fel kell tüntetni a doppingellenõrzõ ûrlapon. 7.11. A doppingellenõr által kitöltött doppingellenõrzési ûrlapon szereplõ adatok helyességét, valamint a mintavétel befejezését a mintavételkor a mintavételi helyiségben tartózkodó valamennyi személy aláírásával igazolja az ûrlapon, amelyen a doppingellenõrzéssel kapcsolatos bármilyen további észrevételt dokumentálni kell. 7.12. A doppingellenõrzési ûrlap 1-1 példányát megkapja

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes